SET ขาดปัจจัยใหม่หนุน พรุ่งนี้แกว่งแคบ
บล.กสิกรไทย มองการเคลื่อนไหวของตลาดหุ้นไทยในวันพรุ่งนี้ (23 พ.ย.) น่าจะเคลื่อนไหวในกรอบแคบ โดยมองแนวรับบริเวณ 1,388 และแนวต้านที่ 1,404 จุด
23 พ.ย. 2558

นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึงบรรยากาศการซื้อขายของตลาดหุ้นไทยวันนี้ (23 พ.ย.) มีมูลค่าการซื้อขายน้อยมาก ซึ่งบ่งชี้ถึงภาพการพักตัวของตลาดและนักลงทุนบางส่วนโยกการลงทุนจากกลุ่มหุ้นที่มีราคาแพง มาลงทุนในกลุ่มหุ้นที่มีราคาถูก ขณะที่ตลาดหุ้นไทยยังเคลื่อนไหวในแดนบวกได้ น่าจะเป็นผลจากเม็ดเงิน LTF ที่ยังเข้ามาต่อเนื่อง โดยเมื่อสัปดาห์ก่อนนักลงทุนสถาบันในประเทศมียอดซื้อสุทธิกว่า 6 พันล้านบาท และทั้งเดือนนี้คาดว่าจะมียอดซื้อสุทธิราว 1 หมื่นล้านบาท และคาดว่าจะมีเม็ดเงินเข้ามาอีกราว 2 หมื่นล้านบาทในเดือนธ.ค.
แต่ระยะสั้นดัชนีหุ้นไทยยังไม่มีปัจจัยใหม่ที่จะผลักดันให้ขยับขึ้นได้มากนัก ทำให้ดัชนีจะยังเคลื่อนไหวในกรอบแคบ และยังให้น้ำหนักการลงทุนในหุ้นกลุ่มที่เกี่ยวข้องกับเศรษฐกิจในประเทศ อย่างไรก็ตามตลาดอาจมีความกังวลต่อทิศทางตลาดหุ้นต่างประเทศที่อาจจะอ้อนตัวลงหลังจากดีดตัวขึ้นในช่วงก่อนหน้านี้ ซึ่งจะเป็นปัจจัยกดดันต่อตลาดหุ้นไทยด้วยทำให้ภาพตลาดรวมอ่อนตัวลงในช่วงบ่าย
ดังนั้น การเคลื่อนไหวของตลาดหุ้นไทยในวันพรุ่งนี้ (23 พ.ย.) น่าจะเคลื่อนไหวในกรอบแคบ โดยมองแนวรับบริเวณ 1,388 และแนวต้านที่ 1,404 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.10 บาท ลดลง 0.05 บาท
CPF ปิดที่ 22.40 บาท เพิ่มขึ้น 0.50 บาท
KBANK ปิดที่ 170.00 บาท ไม่เปลี่ยนแปลง
MTLS ปิดที่ 21.60 บาท ลดลง 0.10 บาท
AOT ปิดที่ 319.00 บาท ลดลง 4.00 บาท
 
ที่มา: สำนักข่าวอินโฟเควสท์